Tfajla qed issofri minn ġrieħi gravi wara li waqgħet f'Għar Lapsi L-inċident seħħ lbieraħ għall-ħabta tas-18:30 ta' filgħaxija fl-inħawi tal-bajja ta' Għar Lapsi. Il-Pulizija marru fuq il-post, fejn minn investigazzjonijiet preliminari rriżulta li tfajla ta' 19-il sena, residenti l-Fgura kienet waqgħet u kellha xi ġrieħi. Peress li l-post mhux aċċessibli, ġiet imsejjħa l- patrol boat tal-Forzi Armati, li assistiet lill-vittma u aktar tard din iddaħħlet ġewwa l-bajja ta' Għar Lapsi u ttieħdet l-Isptat Mater Dei għall-kura. Hija ġiet iċċertifikata li qed issofri minn ġrieħi gravi. Investigazzjonijiet tal-Pulizija għadhom għaddejjin.